પછીના ત્રણેક દિવસ હુલીદાદા વોટરફ્રન્ટ ડેક ઉપર ન દેખાયા. ચોથે દિવસે તે એમના ઘરે પંહોચ્યો. હવે હુલીદાદા પણ ડેઇઝીદાદીના ફોટાની બાજુનો ફોટો બની ગયા હતા. કેટલાક સ્પેનીશ લોકો કોઇ સરકારી વકીલ જેવા માણસ સાથે વાત કરી રહ્યા હતા. સ્વયમને જોઇ ભારતીય હોવાની દેખીતી રીતે જ ઓળખાણ પડી એટલે થોડી પૂછપરછને અંતે પેલા સરકારી માણસે હુલીદાદાના વિલમાં ઉમેરેલ છેલ્લી લીટી પ્રમાણે એમની સંગીતની બધીજ કેસેટો સાથે કેસેટ પ્લેયર સ્વયમને સુપ્રત કર્યુ.